
Republika Hrvatska
Općinski sud u Rijeci
Žrtava fašizma 7, HR-51000 Rijeka
Poslovni broj	 Kv-961/22
										 Kov-597/22-54
R E P U B L I K A  H R V A T S K A

R J E Š E NJ E


	Općinski sud u Rijeci, u vijeću sastavljenom od sudaca Zlatka Kojundžića kao predsjednika vijeća te Manon Juravić i Tatjane Čargonja kao članova vijeća, uz sudjelovanje sudske savjetnice Patrizie Makek kao zapisničarke, u kaznenom predmetu protiv okrivljenika Alexis Hugues Fernand Jacques Issaurat, zbog kaznenih djela iz članka 236. stavak 1. Kaznenog zakona (Narodne novine broj 125/11., 144/12., 56/15., 61/15., 101/17., 118/18., 126/19. i 84/21., dalje: KZ/11.), u povodu optužnice Općinskog državnog odvjetništva u Rijeci broj KO-DO-704/2022 odlučujući o predmetima privremeno oduzetim tijekom kaznenog postupka od Ghislaine Marie-Louise Marcie Kleiner, u sjednici izvanraspravnog vijeća održanoj 14. prosinca 2022.,

r i j e š i o  j e

Na temelju odredbe članka 189. stavka 1. Zakona o kaznenom postupku (Narodne novine broj 152/08., 76/09., 80/11., 91/12., 143/12., 56/13., 145/13., 152/14., 70/17., 126/19. 130/20. i 80/22. dalje: ZKP/08.) odbija se kao neosnovan zahtjev okrivljenika Alexisa Hugues Fernand Jacques Issaurat za povrat bankovne kartice izdane na ime Ghislaine Marie-Louise Marcie Kleiner privremeno oduzete temeljem Zapisnika o privremenom oduzimanju predmeta PU PG PP Crikvenica broj 511-09-27-01/4-KU-75/2022 od 06. lipnja 2022. i prateće potvrde serijskog broja 01419086.

Obrazloženje

1. Optužnicom Općinskog državnog odvjetništva u Rijeci broj KO-DO-704/2022 od 12. rujna 2022., zaprimljenom istoga dana, okrivljeni Alexis Hugues Fernand Jacques Issaurat tereti se da je zajedno i dogovorno s Ghislaine Marie-Louise Marcie Kleiner počinio sedam kaznenih djela protiv imovine, prijevare iz članka 236. stavak 1. KZ/11.

2. Rješenjem Općinskog suda u Rijeci poslovni broj Kov-597/22 od 9. studenog 2022. kazneni postupak je obustavljen u odnosu na okrivljenu Ghislaine Marie-Louise Marcie Kleiner jer je imenovana preminula 4. studenog 2022.

3. Okrivljenik Alexis Hugues Fernand Jacques Issaurat je 12. prosinca 2022. zatražio da mu sud iz sudskog spisa uzme i vrati, odnosno preda bankovnu karticu njegove pokojne majke Ghislaine Marie – Louise Marcie Kleiner, te je u spis predao dokumentaciju u vidu izvatka iz matice umrlih za njegovu pokojnu majku te svoju osobnu iskaznicu Republike Francuske koja je preslikana, kao i osobno napisani dopis na francuskom jeziku.

	4. Zapisnikom o privremenom oduzimanju predmeta PU PG PP Crikvenica broj 511-09-27-01/4-KU-75/2022 od 06.069.2022. i prateće potvrde serijskog broja01419086 od okrivljenikove pokojne majke Ghislaine Marie–Louise Marcie Kleiner oduzeta je jedna bankovna kartica banke "Caisse D'Epargne izdana na njezino ime. 

5. Zahtjev okrivljenog Alexisa Hugues Fernand Jacques Issaurat je neosnovan.

	6. Odredbom članka 189. stavak 1. ZKP/08. propisano je da će se predmeti veće vrijednosti, koji su tijekom kaznenog postupka bili pronađeni ili privremeno oduzeti, vratiti vlasniku čim se ustanovi da ne postoje razlozi za njihovo oduzimanje. 
	
7. Prvenstveno se ukazuje kako okrivljenik Alexis Hugues Fernand Jacques Issaurat nije vlasnik bankovne kartice oduzete od njegove pokojne majke Ghislaine Marie–Louise Marcie Kleiner. Isti u sudski spis nije dostavio ni punomoć iz koje bi proizlazilo da je okrivljenik ovlašten raspolagati novčanim sredstvima na predmetnoj kartici, kao niti dokaz da je isti jedini nasljednik svoje pokojne majke. 

8. Pregledom bankovne kartice banke "Caisse D'Epargne" utvrđeno je da je ista vlasništvo pokojne Ghislaine Marie–Louise Marcie Kleine.

9. S obzirom da okrivljenik nije vlasnik bankovne kartice niti prema sudu dostupnim podacima ima ovlaštenje (punomoć) za raspolaganjem novčanim sredstvima na predmetnoj bankovnoj kartici, valjalo je njegov zahtjev odbiti kao neosnovan. 

10. Podredno, a čak da je okrivljenik uistinu jedini nasljednik pokojne Ghislaine Marie–Louise Marcie Kleiner, ukazuje se kako privremeno oduzeti predmet nije podoban za vraćanje. Naime, među dokazima na kojima se temelji citirana optužnica, a iz kojih dokaza i proizlazi osnovana sumnja da je okrivljenik počinio kaznena djela koja mu se stavljaju na teret, navodi se upravo Zapisnik o privremenom oduzimanju predmeta PU PG PP Crikvenica od 06.069.2022. i prateća potvrda serijskog broja01419086 (list 105-106 spisa) te bankovna kartica (list 141 spisa).

11. S obzirom na navedeno valjalo je odlučiti kao izreci rješenja. 

U Rijeci 14. prosinca 2022.

								Predsjednik vijeća

Zlatko Kojundžić

UPUTA O PRAVU NA ŽALBU


	Protiv ovog rješenja stranke mogu podnijeti žalbu u roku od 3 (tri) dana od dana dostave prijepisa rješenja. Žalba se podnosi ovome sudu u dovoljnom broju primjeraka za sud te za protivnu stranku i branitelja.


								Za točnost otpravka
								ovlaštena službenica

								Mirsada Alija 




































DNA:
- okr. Alexis Hugues Fernand Jacques Issaurat po prijevodu na francuski jezik; 
- branitelj okr. odvj. Aris Šarunić iz Rijeke;
- ODO u Rijeci


U Rijeci 14. prosinca 2022.


								Predsjednik vijeća 

								Zlatko Kojundžić

